ชูชาติ พิทักษากร

ผู้ช่วยศาสตราจารย์ พันเอกพิเศษ ชูชาติ พิทักษากร (19 กุมภาพันธ์ พ.ศ. 2477 – ) เป็นศิลปินแห่งชาติ สาขาศิลปะการแสดงด้านดนตรีสากล โดยเป็นผู้มีชื่อเสียงในระดับนานาชาติ และเป็นผู้ถ่ายทอดวิชาดนตรีให้แก่ รองศาสตราจารย์ ดร.โกวิทย์ ขันธศิริ, ศาสตราจารย์ ดร. ณัชชา พันธุ์เจริญ, ศาสตราจารย์ ดร. ณรงค์ฤทธิ์ ธรรมบุตร, ผู้ช่วยศาสตราจารย์ นรอรรถ จันทร์กล่ำ, อาจารย์สิทธิชัย เพ็งเจริญ, อาจารย์ทัศนา นาควัชระ, อาจารย์ศิริพงษ์ ทิพย์ธัญ และอาจารย์พิศุทธิ์ สายโอบเอื้อ

นอกจากนี้ เขายังเป็นผู้เรียนวิชามวยไทยเลิศฤทธิ์ กับอาจารย์วิสิทธิ์ เลิศฤทธิ์ เป็นเวลาหลายปี เมื่อครั้งรับราชการทหารบก

ประวัติ 
ชูชาติ พิทักษากร ศึกษาวิชาดนตรีที่ประเทศอังกฤษ ก่อนที่จะหาประสบการณ์ในประเทศเยอรมนีและโปรตุเกสกับอาจารย์มักซิม ยาคอบเซน เป็นระยะเวลา 3 ปี เมื่อกลับมาที่ประเทศไทย เขาได้รับราชการที่กองดุริยางค์ทหารบก ก่อนที่จะเป็นอาจารย์ประจำคณะครุศาสตร์ จุฬาลงกรณ์มหาวิทยาลัย และอาจารย์พิเศษคณะศิลปกรรมศาสตร์ จุฬาลงกรณ์มหาวิทยาลัย

ทั้งนี้ เขายังเคยเป็นนักจัดรายการโทรทัศน์ ดนตรีวิจารณ์ โดยออกอากาศทางสถานีวิทยุโทรทัศน์กองทัพบก

ผลงานเพลง 
 พ.ศ. 2511 : เป็นผู้เรียบเรียงทำนองเพลงประกอบภาพยนตร์ ท่าจีน

เกียรติประวัติ 
 พ.ศ. 2553 : รับพระราชทานเหรียญเชิดชูเกียรติ เป็นศิลปินแห่งชาติ สาขาศิลปะการแสดงด้านดนตรีสากล
 พ.ศ. 2550 : รับรางวัลสุกรี เจริญสุข เชิดชูผู้ทำความดีเพื่อสังคม สาขาการส่งเสริมดนตรี
 พ.ศ. 2524 : รับพระราชทานรางวัลแผ่นเสียงทองคำ ในฐานะผู้เรียบเรียงเสียงประสานยอดเยี่ยม

เครื่องราชอิสริยาภรณ์

เครื่องราชอิสริยาภรณ์ไทย 
 สาขาศึกษาศาสตร์

เครื่องราชอิสริยาภรณ์ต่างประเทศ 

  :
 พ.ศ. 2520 –  เครื่องอิสริยาภรณ์กิตติคุณแห่งสาธารณรัฐออสเตรีย เหรียญเงิน

อ้างอิง

แหล่งข้อมูลอื่น 

นักดนตรีชาวไทย
นักไวโอลิน
นักวิโอลา
นักจัดรายการโทรทัศน์
ศิลปินแห่งชาติ
นักมวยไทยเลิศฤทธิ์
บุคคลจากโรงเรียนวชิราวุธวิทยาลัย
บุคคลจากโรงเรียนบางปะอิน "ราชานุเคราะห์ ๑"
บุคคลจากโรงเรียนอำนวยศิลป์
บุคคลจากโรงเรียนเตรียมอุดมศึกษา
อาจารย์คณะครุศาสตร์ - ศึกษาศาสตร์
อาจารย์คณะศิลปกรรมศาสตร์
บุคคลจากคณะศิลปกรรมศาสตร์ จุฬาลงกรณ์มหาวิทยาลัย
บุคคลจากคณะครุศาสตร์ จุฬาลงกรณ์มหาวิทยาลัย
ทหารบกชาวไทย
ผู้ได้รับเหรียญ ร.ด.ม.(ศ)‎
ผู้ช่วยศาสตราจารย์